|  |
| --- |
| Številka: 4300-204/2024-2180-31Ljubljana, 16. 5. 2025 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uvrstitev novega projekta 2180-25-2325 »Kompetenčni center za razvoj kadrov v lesarstvu 5« v veljavni Načrt razvojnih programov 2025-2028 – predlog za obravnavo**  |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E) je Vlada Republike Slovenije na ..… seji dne …. sprejela naslednjiSKLEP:V veljavni Načrt razvojnih programov 2025 – 2028 se, skladno s podatki iz priložene tabele, uvrsti nov projekt 2180-25-2325 – »Kompetenčni center za razvoj kadrov v lesarstvu 5«.  Barbara Kolenko Helbl generalna sekretarkaPriloge:* Obrazložitev,
* Obrazec 3: Načrt razvojnih programov

Sklep prejmejo:* Ministrstvo za gospodarstvo, turizem in šport,
* Ministrstvo za finance,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Darko Sajko, generalni direktor, Direktorat za lesarstvo, Ministrstvo za gospodarstvo, turizem in šport
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| Z navedenim gradivom se predlaga uvrstitev novega projekta 2180-25-2325 Kompetenčni center za razvoj kadrov v lesarstvu 5 v veljavni načrt razvojnih programov. Namen projekta je sofinanciranje vzpostavitve in delovanja kompetenčnega centra za razvoj kadrov na področju lesarstva, ki ga izvaja partnerstvo (Zavod lesarski grozd, lesnopredelovalna podjetja in institucije s področja lesarstva) in bo deloval za potrebe podjetij partnerstva, ki delujejo na področju lesarstva, in njihove zaposlene. Projekt je bil za sofinanciranje izbran na podlagi Javnega razpisa za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2025-2026, objavljenega dne 7. 2. 2025 v Uradnem listu RS, št. 7/25.Kompetenčni center za razvoj kadrov v lesarstvu 5 (v nadaljevanju KOCles 5.0 ), sestavlja 41 partnerjev, od tega 35 podjetij iz lesne in pohištvene panoge, ki skupaj zaposlujejo 2.902 zaposlenih oz. dobro petino zaposlenih celotne panoge, in od katerih so tri velika, 16 srednje velikih, 15 malih ter eno mikro podjetje. Partnerstvo dopolnjuje šest glavnih razvojno-raziskovalnih, izobraževalnih in podpornih institucij v panogi. KOCles 5.0 bo prispeval k doseganju višje usposobljenosti zaposlenih v podjetjih, ki bo rezultirala v izboljšavah poslovnih procesov v podjetjih in izmenjavi znanj ter dobrih praks med podjetji in razvojno-raziskovalnimi institucijami v panogi. Projekt bo prispeval tudi k uresničevanju akcijskega načrta SRIP Pametne stavbe in dom z lesno verigo ter omogočil povezovanja študentov in dijakov s podjetji.Vrednost projekta 2180-25-2325 znaša 800.000,00 EUR in se bo zaključil do 31. 12. 2026.Sredstva za financiranje projekta v višini 800.000 EUR  zagotovi Ministrstva za gospodarstvo, turizem in šport na proračunski postavki 231413. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | **DA**/NE |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**Sredstva za projekt so zagotovljena v okviru proračunske postavke MGTŠ 231413 Spodbujanje lesne industrije na evidenčnem projektu 2130-16-0005 Spodbujanje lesne industrije v letu 2025 v višini 400.000,00 EUR, v letu 2026 v višini 400.000,00 EUR.  |
|  |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
|  |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 2180 Ministrstvo za gospodarstvo, turizem in šport | 2180-25-2325 Kompetenčni center za razvoj kadrov v lesarstvu 5 | 231413 – Spodbujanje lesne industrije | 0,00 EUR | 0,00 EUR |
| **SKUPAJ** | **0,00 EUR** | **0,00 EUR** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| 2180 Ministrstvo za gospodarstvo, turizem in šport | 2130-16-0005 Spodbujanje lesne industrije | 231413 - Spodbujanje lesne industrije  | 400.000,00 EUR | 400.000,00 EUR |
| **SKUPAJ** | **400.000,00 EUR** | **400.000,00 EUR** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**/**II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:**/  |
| **7.b Predstavitev ocene finančnih posledic pod 40.000 EUR:** / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Gre za postopek in gradivo, ki ne predvideva sodelovanja javnosti. |
| / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| **Matjaž Han****minister** |

Priloge:

* Obrazložitev,
* Sklep,
* Obrazec 3: Načrt razvojnih programov.

**PREDLOG**

Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E) je Vlada Republike Slovenije na seji ... dne ... pod točko … sprejela naslednji

**S K L E P**

V veljavni Načrt razvojnih programov 2025 – 2028 se, skladno s podatki iz priložene tabele, uvrsti nov projekt 2180-25-2325 – »Kompetenčni center za razvoj kadrov v lesarstvu 5«.

 Barbara Kolenko Helbl

 generalna sekretarka

Priloge:

* Obrazložitev,
* Obrazec 3: Načrt razvojnih programov.

Sklep prejmejo:

* Ministrstvo za gospodarstvo, turizem in šport,
* Ministrstvo za finance,
* Služba Vlade RS za zakonodajo.

 **OBRAZLOŽITEV**

Slovenska lesnopredelovalna in pohištvena panoga v zadnjih desetih letih, kljub kriznim časom, beleži trend rasti, ki je v veliko večini rezultat vse večje uveljavljenosti lesa v gradnji ter opremljanju ter sposobnosti podjetij, da se hitro prilagajajo zahtevam trga, pri tem stalno nadgrajujejo svoje tehnološko opremljenost ter krepijo svojo odpornost na krizne razmere. Pomembna je tudi podpora države, ki panogo uvršča med strateške in ji v zadnjih letih namenja veliko pozornosti in podpore.

Lesna panoga kot celota (SKD C16 + 31 pravne in fizične osebe), je konec leta 2023 zaposlovala 13.517 oseb in generirala 1.980 mio EUR prihodkov iz prodaje od tega 49% iz izvoza. Dodana vrednost na zaposlenega pa je znašala 46.400,00 EUR.

V okviru Javnega razpisa za sofinanciranje Vzpostavitve in delovanja kompetenčnega centra za razvoj kadrov v lesni industriji za obdobje 2025-2026 (JR Kocles 5.0) je na razpolago 800.000,00 EUR, od tega v letu 2025 400.00,00 EUR in v letu 2026 400.00,00 EUR.

Ministrstvo za gospodarstvo, turizem in šport (v nadaljevanju: MGTŠ) je dne 7. 2. 2025 v Uradnem listu RS, št. 7/25 objavilo Javni razpis za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2025-2026. Na razpis je prispela ena vloga, ki je bila pravočasna, pravilno označena in popolna. Komisija MGTŠ je nato po postopku ocenjevanja izdala pozitivno oceno. Dne 21. 3. 2025 je bil izdan pozitiven sklep o sofinanciranju projekta »Vzpostavitev in delovanje kompetenčnega centra za razvoj kadrov v lesni industriji za obdobje 2025-2026«.

Celotna vrednost projekta znaša 800.000,00 EUR. MGTŠ financira stroške projekta v višini 100 %, kar torej pomeni 800.000,00 EUR.

Sredstva so na MGTŠ zagotovljena na proračunski postavki 231413 Spodbujanje lesne industrije, na evidenčnem projektu 2130-16-0005 Spodbujanje lesne industrije.

Namen javnega razpisa je doseganje višje usposobljenosti zaposlenih v podjetjih, ki delujejo na področju lesarstva. Doseganje večje konkurenčnosti podjetij na področju lesarstva in s tem panoge v celoti in podpirati izmenjavo znanja ter dobrih praks med partnerji kompetenčnega centra.

Cilj javnega razpisa je vzpostavitev in delovanje enega kompetenčnega centra za razvoj kadrov v lesarstvu. 1.000 vključitev v programe usposabljanja, vsaj 10 izboljšav poslovnih procesov vključenih podjetij, večja dodana vrednost v vključenih podjetjih ter pripraviti 1 program usposabljanja.

Projektna pisarna KOClesbo zagotavljala vsebinsko, strokovno, administrativno in finančno vodenje, obvladovanje projekta in komunikacijo s partnerji in razpisovalcem javnega razpisa. Pisarna bo skrbela za pripravo skupinskih zahtevkov, usklajevanje notranjih in skupinskih usposabljanj ter poročanje na nivoju partnerstva. Svet KOCles na enakopravni osnovi sestavljajo odgovorne osebe vseh partnerjev in je posvetovalno telo projekta. Preko Sveta se bodo oblikovala stališča in priporočila projektni pisarni glede vodenja projekta ter vsebinskega izvajanja programa usposabljanj. Sodeloval po pri končni evalvaciji dosežkov KOCles.

V vsakem partnerju bo določena kontaktna oseba (običajno kadrovski delavec), ki bo, poleg odgovorne osebe podjetja, skrbela za komunikacijo s projektno pisarno in ključnimi kadri vključenimi, napovedovanje, organizacijo in izvajanje usposabljanj ter poročanje projektni pisarni o usposabljanjih.

Z vključevanjem ključnih zaposlenih iz podjetij, ki bodo s pridobljenim znanji prispevali k poslovnim spremembam in izboljšavam poslovnih procesov in s tem k uresničevanju ciljev vključenih podjetij/partnerstva, bodo podjetja ohranila oz. okrepila svojo konkurenčnost. Projekt bo tako pomembno vplival na izboljšanje dolgoročne konkurenčnosti vključenih podjetij ter lesne panoge, kar dokazujejo tudi učinki dosedanjih KOCles projektov.

Glavni namen Kompetenčnega centra za razvoj kadrov v lesarstvu KOCles 5.0, katerega nosilec je Zavod lesarski grozd, je doseganje višje usposobljenosti zaposlenih v podjetjih, ki bo rezultirala v izboljšavah poslovnih procesov v podjetjih. Poleg tega želimo podpreti izmenjavo znanj ter dobrih praks med podjetji ter razvojno-raziskovalnimi institucijami v panogi. Pomemben aspekt je tudi podpora uresničevanju akcijskega načrta SRIP Pametne stavbe in dom z lesno verigo ter omogočanje povezovanja študentov in dijakov s podjetji. Glavni cilji projekta so doseči vsaj 2.150 vključitev v usposabljanja, vsaj 10 izboljšav poslovnih procesov vključenih podjetij ter povečati njihovo dodano vrednost.

Podjetja načrtujejo izboljšave poslovnih procesov predvsem na področjih; optimizacije in digitalizacije procesov, razvoju produktov in inoviranja. Znanja na digitalizaciji, optimizaciji oz. izboljševanju proizvodnih in drugih procesov ter področju trženja, lahko dodano vrednost hitro zvišajo. Znanja o novih pristopih pri vodenju, poslovnih modelih, oblikovanju produktov, inoviranju, zeleni ekonomiji in podobno, pa dodano vrednost zvišujejo na dolgi rok, zato so še bolj pomembna saj je običajno njihov vpliv še mnogo večji in trajnejši.

Načrtovane izboljšave poslovnih procesov in produktov bodo natančneje opredeljena po podjetjih že v sklopu oblikovanja programa usposabljanja, kjer bo opredeljeno na katerih področjih nameravajo vpeljati izboljšave s pomočjo novih znanj in kompetenc in kako bodo merjeni rezultati. Rezultate izboljšav se bodo merila na nivoju posameznih podjetij na osnovi ocene njenih učinkov na poslovanje podjetij. Zato bodo pričakovani učinki opredeljeni skupaj z vodstvi podjetij. Podoben pristop, ki se je izvajal v predhodnih KOCles, se je izkazal kot učinkovit.

Kot skupni interes partnerstva kot celote se lahko izpostavi izrazito potrebo po izvajanju usposabljanj kar najbolj prilagojenih potrebam posameznega podjetja partnerja. Pomemben interes partnerstva je tudi povezovanje podjetij z raziskovalci ter izmenjava izkušenj med partnerji.

Člani partnerstva bodo aktivno sodelovali pri pripravi programa usposabljanj ter bodo odgovorni za izvedbo in doseganje ciljev v svojem delu zunanjih usposabljanj. Poleg tega bodo partnerji imeli priložnost sodelovanja na notranjih usposabljanjih in svetovanjih, ki jih bodo pripravili drugi partnerji ter skupnih usposabljanjih na področjih, katerim bodo podjetja v kratkem morala nameniti svojo pozornost.

Partnerji so tudi pripravljeni deliti svoja znanja in izkušnje z ostalimi, saj obstaja visoka stopnja zaupanja med njimi, ki se je zgradila skozi večletno sodelovanja na predhodnih KOCles projektih. Znanje in izkušnje bodo izmenjane predvsem na področjih, kjer imajo izzive ali dovolj akumuliranega znanja/izkušenj, da lahko verodostojno delijo z drugimi. V glavnini so to področja obvladovanja procesov, digitalizacije, trajnostnega poslovanja ter aktualnih izzivov panoge.

Povezovanje z izobraževalnim sektorjem bo v glavnem potekalo preko notranjih usposabljanj in svetovanj, ki jih bodo izvajali t.im. drugi partnerji in bodo namenjena za prenos znanja iz institucij znanja v prakso podjetij.